Kuvantamisen ohje päivystysajalle OYS

Kuvantamisen vastuualueella Oysissa toimii päivystysaikana ma-to klo 15.00–8.00 ja pe klo 14.30 - ma klo 8.00 etu- ja takapäivystäjä sekä neurointerventiopäivystäjä, juhlapyhinä interventiopäivystäjä. Kriittisesti sairaiden potilaiden tutkimukset tulee saada tehtyä ilman turhia viivytyksiä. Muut päivystykselliset / kiireelliset työt tehdään päivystävän radiologin asettamassa järjestyksessä. Kiireellisyyden arvio perustuu lähetetietoihin ja nojautuu tämän ohjeen mukaiseen kiireellisyysjaotteluun. Viikonloppuisin ja pitkien pyhien aikana tutkimuksen/toimenpiteen kiireellisyys harkitaan tapauskohtaisesti. Sädetutkimusten suhteen sovelletaan Säteilylain edellyttämää oikeutusarviointia. Radiologiset tutkimukset jaetaan lääketieteellisin indikaatioin päivystystutkimuksiin, kiireellisiin tutkimuksiin ja elektiivisiin tutkimuksiin. Vaativat kuvantaohjatut toimenpiteet on pyrittävä siirtämään virka-ajalle, jolloin riittävä erikoisalaosaaminen on käytettävissä.

|  |  |
| --- | --- |
| **PÄIVYSTYSTUTKIMUKSET**  Tutkimus, joka potilaan sairauden / hoidon takia (tilanne on välitöntä hoitoa vaativa) tulee suorittaa päivystysvuoron = illan tai yön aikana. | **KIIREELLISET**  Tutkimus, joka tarvitaan tehtäväksi potilaan sairauden / hoidon takia seuraavana päivänä tai arkipäivänä (alla esimerkkejä ongelmatilanteista). |
| **Natiivikuvaukset**  Kaikki välitöntä diagnostiikkaa ja hoitoa edellyttävien sairauksien natiivikuvaukset. | Muut tutkimukset, kuten ei-päivystyksellisten leikkausten preoperatiiviset tutkimukset. |
| **NEURORADIOLOGIA**  **Pään TT-tutkimukset**  Akuutti aivoperäinen toimintahäiriö, joka vaatii päivystyksellistä selvittämistä  Akuutit aivovammat  **TT-angio/-venografia**  SAV  ICH, jos etiologian selvittely välttämätöntä ennen päivystysoperaatiota  Akuutti aivoverenkiertohäiriö; oireisilla välittömästi, TIA-potilailla 24 h sisällä  Sinustromboosiepäily (ei gravidit)  Kaulavaltimoiden dissekaatioepäily  **TT-aivoperfuusio**  Wake-up stroke –potilaat sekä muut akuutit tilanteet, jolloin on tarpeen selvittää, onko aktiivihoidoilla pelastettavissa olevaa aivokudosta infarktiuhan alla  **Magneettikuvaukset (MK)**  Sinustromboosiepäily (gravidi)  Vaihtoehtona TT-tutkimukselle akuuteissa aivoverenkiertohäiriöissä  Akuutti tetra-/parapareesi  Enkefaliittiepäily  **Katetriangiografia ja neurointerventiot**  Jos oireisella proksimaalinen trombi tai systeeminen liuotus kontraindisoitu, harkinnan mukaan muut akuutit tilanteet. | Muut indikaatiot, joissa arvioidaan tarvittavan kiireellistä hoitoa |
| **LASTENRADIOLOGIA**  **UÄ**  Epäily alle 1-vuotiaan akuutista hydrokefaluksesta  Akuutti vatsa  Vatsavamma  Lonkkakipu  Kiveskipu  **LPV**  Suolentuppeuman radiologinen repositio  **MK/TT/(UÄ)**  Akuutit tilat, jotka vaativat päivystyksellistä diagnostiikkaa ja hoitoa. Suosi säteettömiä tutkimuksia. | Lasten ultraääni- ja varjoainetutkimukset suoritetaan pääsääntöisesti virka-aikana B0-kuvantamisella. Päivystysaikana on tilannetta harkittava tapauskohtaisesti, neuvotellen päivystävän lastenlääkärin/lastenkirurgin ja/tai lastenradiologin kanssa. |
| **MUSKULOSKELETAALIRADIOLOGIA**  **TT**  Epäily päivystyksellisesti hoidettavasta murtumasta  Akuutti tetra-/parapareesi, jos MK ei tule kyseseen  Akuutisti leikattava iskias, jos MK ei tule kyseeseen  **Magneetti**  Akuutti tetra-/parapareesi tai akuutisti leikattava iskias | Murtuman preoperatiivinen luokittelu |
| **BODYRADIOLOGIA**  **TT/UÄ**  Akuutti vatsa, jonka hoito edellyttää välittömiä toimenpiteitä  Traumapotilaan TT  Kaulan syvät abskessit  Keuhkoembolia  Tehopotilaan välittömien ongelmien selvittely  Virtsatiekiviepäily  Syövän levinneisyystutkimukset, jos hoito aloitettava välittömästi (koskee tiettyjä lymfoomia) | Tulehduspesäkkeiden etsintä stabiililla potilaalla  Akuutti keltaisuus  Magneettipelvimetria (natiivi-rtg vain, jos MRI ei mahdollinen) |
| **TOIMENPIDERADIOLOGIA**  **TTA**  Akuutti aortta  Anemisoiva tai epästabiiliksi tekevä vuoto  Raajan tai viskeraalialueen akuutti kriittinen iskemia  **Diagnostinen katetriangiografia\***  Raajan akuutti kriittinen iskemia, jos TTA ei riittävä  **Vaskulaaritoimenpiteet\***  Anemisoivan vuodon embolisaatio (esim. lantiotraumat, postpartum hemorragia)  I.a.trombolyysi akuutissa kriittisessä raaja- tai viskeraali-iskemiassa  **Non-vaskulaaritoimenpiteet\***  Perkutaaninen kolekystostomia tai aspiraatio  Askites- ja pleurapunktio, jos nestemäärä heikentää merkitsevästi hapetusta (tai jos epäillään päivystyksellisesti hoidettavaa empyeemaa)  Abskessin dreneeraus vaikeaa sepsistä sairastavalla  Nefrostomia, jos pyonefroosi | Endovaskulaariset toimenpiteet kriittisessä raajaiskemiassa  Cavafiltterin asennus  Askites- ja pleurapunktio, jos nestemäärä ei heikennä hapetusta merkittävästi  Abskessin dreneeraus stabiililla potilaalla  Nefrostomia, jos ei pyonefrosta |

Laskimo-UÄ tehdään päivystyksellisesti.